b'\n_START_ARTICLE_\nAsparaginska kislina\n_START_SECTION_\nDruge biokemijske vloge\n_START_PARAGRAPH_\nAspartat je tudi presnovek v ciklusu se\xc4\x8dnine ter sodeluje v procesu glukoneogeneze. Sodeluje tudi v malat-aspartatnem ciklusu. Aspartat je prav tako donor du\xc5\xa1ikovega atoma v biosintezi inozitola, ki je predhodnik purinskih baz.\n_START_SECTION_\nKot \xc5\xbeiv\xc4\x8dni prena\xc5\xa1alec\n_START_PARAGRAPH_\nAspartat (konjugirana baza asparginske kisline) je ekscitatorni \xc5\xbeiv\xc4\x8dni prena\xc5\xa1alec v osrednjem \xc5\xbeiv\xc4\x8devju in spodbuja receptorje NMDA, vendar ne tako mo\xc4\x8dno kot glutamat.'